cyanic-selkie/wikianc huggingface dataset:
জর্জো কিয়েল্লিনি
আন্তর্জাতিক ফুটবল
২০০৪ সালের ১৭ই নভেম্বর তারিখে, মাত্র ২০ বছর ৩ মাস ৩ দিন বয়সে, বাম পায়ে ফুটবল খেলায় পারদর্শী কিয়েল্লিনি ফিনল্যান্ডের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৪৬তম মিনিটে বাম পার্শ্বীয় রক্ষণভাগের খেলোয়াড় আলেসান্দ্রো পারিসির বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন বাম পার্শ্বীয় রক্ষণভাগের খেলোয়াড হিসেবে খেলেছেন। ম্যাচটি ইতালি ১–০ গোলের ব্যবধানে জয়লাভ করেছিল। ইতালির হয়ে অভিষেকের বছরে কিয়েল্লিনি মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ৫ দিন পর, ইতালির জার্সি গায়ে প্রথম গোলটি করেন; ২০০৭ সালের ২১শে নভেম্বর তারিখে, ফ্যারো দ্বীপপুঞ্জের বিরুদ্ধে ম্যাচে দলের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। এছাড়াও, ২০০৮ সালের ১৩ই জুন তারিখে, রোমানিয়ার বিরুদ্ধে ম্যাচে দলের একমাত্র গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। ২০১২ সালের ১৪ই নভেম্বর তারিখে, তিনি ফ্রান্সের বিরুদ্ধে এক প্রীতি ম্যাচ ইতালির হয়ে প্রথমবারের মতো অধিনায়কের দায়িত্ব পালন করেন, ম্যাচটিতে ইতালি ২–১ গোলের ব্যবধানে পরাজিত হয়েছিল।
কিয়েল্লিনি দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য মার্সেলো লিপ্পির অধীনে ঘোষিত ইতালি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ১৪ই জুন তারিখে, তিনি প্যারাগুয়ের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৩ ম্যাচে অংশগ্রহণ করেছেন। অতঃপর কিয়েল্লিনি ২০১৪ ফিফা বিশ্বকাপের জন্য প্রকাশিত ইতালির ২৩ সদস্যের চূড়ান্ত দলে অন্তর্ভুক্ত হন। উক্ত বিশ্বকাপে তার দল শুধুমাত্র গ্রুপ পর্ব থেকেই বিদায় নিয়েছিল। কিয়েল্লিনি তার খেলোয়াড়ি জীবনে এপর্যন্ত ২টি বিশ্বকাপে অংশগ্রহণ করেছেন, যার মধ্যে তিনি ৬টি ম্যাচে অংশগ্রহণ করেছেন।
ব্যক্তিগত জীবন
২০১৪ সালের জুলাই মাসে, কিয়েল্লিনি তার দীর্ঘদিনের বান্ধবী ক্যারোলিনা বোনিস্তাল্লির সাথে বিবাহ বন্ধনে আবদ্ধ হয়েছেন। তাদের উভয়ের নিনা এবং অলিভিয়া নামে দুটি কন্যাসন্তান রয়েছে।
বিভূতিভূষণ বন্দ্যোপাধ্যায়
বিভূতিভূষণ বন্দ্যোপাধ্যায় (১২ই সেপ্টেম্বর, ১৮৯৪ – ১লা নভেম্বর, ১৯৫০ ) ছিলেন একজন জনপ্রিয় ভারতীয় বাঙালি সাহিত্যিক। তিনি মূলত উপন্যাস ও ছোটগল্প লিখে খ্যাতি অর্জন করেন। পথের পাঁচালী ও অপরাজিত তাঁর সবচেয়ে বেশি পরিচিত উপন্যাস। অন্যান্য উপন্যাসের মধ্যে আরণ্যক, চাঁদের পাহাড়,আদর্শ হিন্দু হোটেল, ইছামতী ও অশনি সংকেত বিশেষভাবে উল্লেখযোগ্য। উপন্যাসের পাশাপাশি বিভূতিভূষণ প্রায় ২০টি গল্পগ্রন্থ, কয়েকটি কিশোরপাঠ্য উপন্যাস ও ভ্রমণকাহিনি এবং দিনলিপিও রচনা করেন। বিভূতিভূষণের পথের পাঁচালী উপন্যাস অবলম্বনে সত্যজিৎ রায় পরিচালিত চলচ্চিত্রটি আন্তর্জাতিক খ্যাতিসম্পন্ন। ১৯৫১ সালে ইছামতী উপন্যাসের জন্য বিভূতিভূষণ পশ্চিমবঙ্গের সর্বোচ্চ সাহিত্য পুরস্কার রবীন্দ্র পুরস্কার (মরণোত্তর) লাভ করেন।
জন্ম ও পরিবার
বিভূতিভূষণ পশ্চিমবঙ্গের উত্তর ২৪ পরগণা জেলার কাঁচরাপাড়ার নিকটবর্তী ঘোষপাড়া-মুরাতিপুর গ্রামে নিজ মামার বাড়িতে জন্মগ্রহণ করেন। তার পৈতৃক নিবাস উত্তর ২৪ পরগণা জেলার বনগাঁ 'র নিকট বারাকপুর গ্রামে। তবে তাদের আদিবাস ছিল উত্তর ২৪ পরগণা জেলার বসিরহাট মহকুমার অন্তর্গত পানিতর গ্রাম৷ তার প্রপিতামহ ছিলেন কবিরাজ এবং তিনি বনগাঁর নিকট বারাকপুর গ্রামে কবিরাজি করতে আসতেন৷ তার পিতা মহানন্দ বন্দ্যোপাধ্যায় ছিলেন প্রখ্যাত সংস্কৃত পণ্ডিত। পাণ্ডিত্য এবং কথকতার জন্য তিনি শাস্ত্রী উপাধিতে ভূষিত হয়েছিলেন। মাতা মৃণালিনী দেবী। পিতামাতার পাঁচ সন্তানের মধ্যে বিভূতিভূষণ বয়োজ্যেষ্ঠ ছিলেন।
শিক্ষাজীবন
পিতার কাছে বিভূতিভূষণের পড়ালেখার পাঠ শুরু হয়। এরপর নিজ গ্রাম ও অন্য গ্রামের কয়েকটি পাঠশালায় পড়াশোনার পর বনগ্রাম উচ্চ ইংরেজি বিদ্যালয়ে ভর্তি হন। সেখানে তিনি অবৈতনিক শিক্ষার্থী হিসেবে পড়ালেখার সুযোগ পেয়েছিলেন। ছোটবেলা থেকেই তিনি মেধাবী ছিলেন। অষ্টম শ্রেণীতে পড়ার সময় পিতা মারা যান। ১৯১৪ সালে প্রথম বিভাগে এনট্রান্স এবং ১৯১৬ সালে কলকাতা'র রিপন কলেজ (বর্তমানে সুরেন্দ্রনাথ কলেজ ) থেকে প্রথম বিভাগে আইএ পরীক্ষায় উত্তীর্ণ হন। ১৯১৮ সালে একই কলেজ থেকে বি.এ পরীক্ষায়ও ডিস্টিংশনসহ পাশ করেন। এরপর তিনি এমএ ও আইন বিষয়ে ভর্তি হয়েছিলেন। কিন্তু পড়াশোনা ছেড়ে দেন ১৯১৯ খ্রিষ্টাব্দে।
বিবাহ
১৯১৯ সালে হুগলী জেলার জাঙ্গীপাড়ায় দ্বারকানাথ হাইস্কুলে তৃতীয় শ্রেণীতে পড়ানোর সময় বসিরহাটের মোক্তার কালীভূষণ মুখোপাধ্যায়ের কন্যা গৌরী দেবীর সাথে বিয়ে হয়। কিন্তু বিয়ের এক বছর পরই গৌরী দেবী মারা যান। স্ত্রীর শোকে তিনি কিছুদিন প্রায় সন্ন্যাসীর মতো জীবনযাপন করেন। পরে ১৩৪৭ সালের ১৭ অগ্রহায়ণ (ইংরেজি ৩ ডিসেম্বর, ১৯৪০) তারিখে ফরিদপুর জেলার ছয়গাঁও নিবাসী ষোড়শীকান্ত চট্টোপাধ্যায়ের মেয়ে রমা দেবীকে বিয়ে করেন। বিয়ের সাত বছর পর একমাত্র সন্তান তারাদাস বন্দ্যোপাধ্যায় (ডাকনাম বাবলু) জন্মগ্রহণ করেন।
thumb|ইছামতী উপন্যাসের প্রচ্ছদ
কর্মজীবন
শিক্ষকতার মাধ্যমে পেশাগত জীবনে প্রবেশ করেন। এসময় কিছুদিন গোরক্ষিণী সভার প্রচারক হিসেবে বাংলা, ত্রিপুরা ও আরাকানের বিভিন্ন অঞ্চলে ভ্রমণ করেন। পরে খেলাৎচন্দ্র ঘোষের বাড়িতে সেক্রেটারি, গৃহশিক্ষক এবং তার এস্টেটের ভাগলপুর সার্কেলের সহকারী ম্যানেজারের দায়িত্ব গ্রহণ করেন। কিছুদিন আবার ধর্মতলার খেলাৎচন্দ্র মেমোরিয়াল স্কুলে শিক্ষকতা করেন। এরপর যোগ দেন বনগাঁর নিকট গোপালনগর হরিপদ ইনস্টিটিউশন স্কুলে। এ স্কুলেই তিনি আমৃত্যু কর্মরত ছিলেন। এ মহান কথাসাহিত্যিক ১৯৫০ খ্রিষ্টাব্দের ১লা নভেম্বর তারিখে বিহারের (বর্তমানে ঝাড়খন্ড) ঘাটশিলায় মৃত্যুবরণ করেন। তিনি তার বাড়িটির নাম স্ত্রীর নামে 'গৌরীকুঞ্জ' রেখেছিলেন। সামনের রাস্তাটি অপুর পথ হিসেবে পরিচিত। থাম্ব|বিভূতিভূষণ বন্দ্যোপাধ্যায়ের বাড়ি, ঘাটশিলা
সাহিত্যকর্ম
১৯২১ খ্রিষ্টাব্দে (১৩২৮ বঙ্গাব্দ) প্রবাসী পত্রিকার মাঘ সংখ্যায় উপেক্ষিতা নামক গল্প প্রকাশের মধ্য দিয়ে তার সাহিত্যিক জীবনের সূত্রপাত ঘটে। ভাগলপুরে কাজ করার সময় ১৯২৫ সালে তিনি পথের পাঁচালী রচনা শুরু করেন। এ বই লেখার কাজ শেষ হয় ১৯২৮ খ্রিষ্টাব্দে। এটি বিভূতিভূষণের প্রথম এবং সবচেয়ে বিখ্যাত রচনা। সাহিত্যিক-সম্পাদক উপেন্দ্রনাথ গঙ্গোপাধ্যায় এ লেখাটি পছন্দ করে বিচিত্রা পত্রিকায় প্রকাশ করলে তিনি বিপুল জনপ্রিয়তা অর্জন করেন। বিখ্যাত চলচ্চিত্র পরিচালক সত্যজিৎ রায় পথের পাঁচালী উপন্যাসের কাহিনীকে চলচ্চিত্রে রূপদানের মাধ্যমে তার চলচ্চিত্র জীবনের সূচনা করেছিলেন। এ সিনেমাটির নামও ছিল পথের পাঁচালী। এ চলচ্চিত্রটি দেশী-বিদেশী প্রচুর পুরস্কার ও সম্মাননা লাভ করেছিল। এরপর "অপরাজিত" নামক উপন্যাস রচনা করেন, যেটি "পথের পাঁচালির"ই পরবর্তী অংশ। সত্যজিৎ এ উপন্যাস  নিয়েও দুটি  চলচ্চিত্র নির্মাণ করেন, যা ভীষণ জনপ্রিয় হয়ে ওঠে। উভয় উপন্যাসেই তার ব্যক্তিগত জীবনের প্রতিফলন ঘটেছে। পথের পাঁচালী উপন্যাসটি বিভিন্ন ভারতীয় ভাষা এবং ইংরেজি ও ফরাসি সহ বিভিন্ন পাশ্চাত্য ভাষায় অনূদিত হয়েছে। বিভূতিভূষণের উল্লেখযোগ্য কয়েকটি গল্পগ্রন্থ হল: মেঘমল্লার, মৌরীফুল, যাত্রাবদল। তার লেখা চাঁদের পাহাড় একটি অনবদ্য অভিযানমূলক কাহিনী, যার পটভূমি আফ্রিকা। ২০১৩ সালে বিখ্যাত চিত্রপরিচালক কমলেশ্বর মুখার্জী "চাঁদের পাহাড়" কে বাংলা চলচ্চিত্রে রূপান্তর করেন। এ চলচ্চিত্রটিও বাংলা চলচ্চিত্র জগতে যথেষ্ট খ্যাতি লাভ করে।
গ্রন্থতালিকা
তার উল্লেখযোগ্য গ্রন্থের মধ্যে রয়েছে:
মৃত্যু
অধুনা ঝাড়খন্ডের ঘাটশিলাতে, ১৯৫০ খ্রিস্টাব্দের ১ নভেম্বর (১৭ই কার্তিক ১৩৫৭ বঙ্গাব্দ,বুধবার ) হৃদরোগে আক্রান্ত হয়ে তিনি মারা যান। পরদিন দুপুরে সুবর্ণরেখা নদীর ওপরে 'পঞ্চপাণ্ডব ঘাট'-এ তার শেষকৃত্য সম্পন্ন করা হয়।
স্মৃতিঘাট
বিভিতিভূষণ স্মৃতিঘাট  উত্তর চব্বিশপরগনা জেলার বনগাঁর নিকটে টালিখোলা মোড়ের কাছে ইছামতী নদীর পাড়ে অবস্থিত। এখানে বিভূতিভূষণের চেয়ারে বসে থাকা একটি প্রতিকৃতি আছে। একটি অতিথিশালা নির্মাণ করা হয়েছে। এর পাশে আছে একটি ঝুলন্ত ব্রিজ। এখনও ইছামতীর কলরব অনেক কথায় মনে করিয়ে দেয় সেদিনের। শীতকালে এখানে অনেকে বনভোজন করতে এসে থাকে।
মুকুল দেব
মুকুল দেব (জন্ম: ১৭ সেপ্টেম্বর ১৯৬৯) একজন ভারতীয় টেলিভিশন এবং চলচ্চিত্র অভিনেতা। তিনি হিন্দি চলচ্চিত্র, পাঞ্জাবী চলচ্চিত্র, টিভি সিরিয়াল এবং গানের অ্যালবামে কাজের জন্য পরিচিত। এছাড়াও তিনি কয়েকটি বাংলা, তামিল, মালায়ালাম, কান্নাডা এবং তেলুগু ছবিতে অভিনয় করেছেন । ইয়ামলা পাগলা দিওয়ানা চরিত্রে অভিনয়ের ক্ষেত্রে অভিনয়ের জন্য তিনি আমিশ পুরী পুরস্কার পেয়েছিলেন।
তিনি ইন্দিরা গান্ধী রাষ্ট্রীয় উরান আকাদেমির একজন প্রশিক্ষিত পাইলট।
কর্ম জীবন
মুকুল দেব ১৯৯৬ সালে বিজয় পান্ডয়ের ভূমিকায় একটি সিরিয়াল মামকিন এ অভিনয়ের মাধ্যমে টিভিতে অভিনয়ের সূচনা করেছিলেন। তিনি দূরদর্শনের এক সে বাধ কর এক নামে একটি কমেডি বলিউড কাউন্টডাউন শোতেও অভিনয় করেছিলেন।
একই বছরে তিনি এসিপি রোহিত মালহোত্রা হিসাবে দস্তকের মাধ্যমে চলচ্চিত্রে তার সুযোগ পান। এরপর তিনি বিভিন্ন ছবিতে অভিনয়ের সুযোগ পায় যেমন কিলা (১৯৯৮), ওজদূত (১৯৯৮), কোহলাম (১৯৯৯) এবং মুঝে মেরি বিবি সে থেকে বাাঁচাও (২০০১)। তিনি ২০০০ সালের দশকের কয়েকটি টেলিভিশন সিরিয়ালে অভিনয় করেন যেমন কাহিনী দিয়া জলে কাহিন জিয়া (২০০১), কাহানী ঘর ঘর কি (২০০৩), প্যার জিন্দেগি হাই (২০০৩) এবং একটি নাচের প্রতিযোগিতামূলক শো  'কাভি কাভি প্যায়ার কাভি কাভি ইয়ার' (২০০৮) তে অভিনয় করেছিলেন। সাম্প্রতিক বছরগুলিতে তিনি ইয়ামলা পাগলা দিওয়ানা (২০১১), সন অফ সরদার (২০১২), আর .. রাজতুমার এর মতো ছবিতে সহায়ক ভূমিকায় অভিনয় করেছেন।
তিনি ফিয়ার ফ্যাক্টর ইন্ডিয়ার এর মরসুম ১ এর হোস্টও ছিলেন।
বহিঃসংযোগ
Mukul Dev
লক্ষ্মণ
thumb|200px|বনবাসী লক্ষ্মণ, কৃত্তিবাসী রামায়ণের বর্ণনা অনুযায়ী নির্মিত মৃৎশিল্প লক্ষ্মণ (সংস্কৃত: लक्ष्मण, IAST ) হলেন হিন্দু মহাকাব্য রামায়ণের একটি চরিত্র। তিনি রামের বৈমাত্রেয় ভ্রাতা ও তার ঘনিষ্ঠ সহযোগী। কোনো কোনো হিন্দু সম্প্রদায়ে লক্ষ্মণকেও অবতার বা রামের অপর রূপ মনে করা হয়। আবার কোনো কোনো হিন্দু সম্প্রদায়ে তাকে শেষনাগের অবতার মনে করা হয়।
অযোধ্যার রাজা দশরথের কনিষ্ঠা মহিষী সুমিত্রার দুই যমজ পুত্র হলেন লক্ষ্মণ ও শত্রুঘ্ন। তিনি রামের অত্যন্ত অনুগত ছিলেন। বিশ্বামিত্র রাক্ষসবধের জন্য রামকে আমন্ত্রণ জানালে লক্ষ্মণ তার সঙ্গী হন। পরবর্তীকালে, তিনি রামকে পিতার আদেশের বিরুদ্ধে বনগমনে না যাওয়ার জন্য অনুরোধ করেন। কিন্তু রাম বনবাসে যাওয়ার সিদ্ধান্তে অটল থাকলে, লক্ষ্মণও তার সঙ্গে বনে যান। বনবাসকালে তিনি একাধারে রামের ভাই, বন্ধু ও সহায়কের ভূমিকা পালন করেছিলেন। লঙ্কার যুদ্ধে তিনি রাবণের পুত্র মেঘনাদকে বধ করেন। বনবাসের শেষে রাম অযোধ্যার রাজা হলে লক্ষ্মণ তার মন্ত্রী নিযুক্ত হন। উত্তরকাণ্ডে রাম সীতাকে নির্বাসিত করলে, লক্ষ্মণ তাকে বাল্মীকির তপোবনে রেখে আসেন। রামচন্দ্র যখন কালপুরুষের সঙ্গে কথা বলছিলেন, তখন লক্ষ্মণ দ্বাররক্ষীর ভূমিকা পালন করেন। এই সময় দুর্বাশা ঋষি রামের সাক্ষাৎপ্রার্থী হলে, তিনি কাউকে রামের কাছে যেতে না দেওয়ার প্রতিজ্ঞা ভঙ্গ করে দুর্বাসাকে রামের কাছে নিয়ে যান। প্রতিজ্ঞাভঙ্গের অপরাধে রাম তাকে পরিত্যাগ করলে, তিনি সরযূ নদীর তীরে যোগাবলম্বে দেহত্যাগ করেন।
ণ হলেন এমন এক মহাপুরুষ যিনি মহাপরাক্রমশালী রাবণপুত্র মেঘনাদকে বধ করেন। মেঘনাদের এমন বর ছিল যে, যে ব্যক্তি ১৪ বছর না খেয়ে, না ঘুমিয়ে ব্রহ্মচর্য্য পালন করবেন তিনিই শুধু মেঘনাদকে বধ করতে পারবেন। বনবাসের সময় ১৪ বছর শ্রীরামের ভ্রাতা লক্ষণ এই মহা কঠিন কার্য ও শক্তি অর্জন করেন, ফলস্বরূপ তিনি রামায়ণের যুদ্ধে রাবণের পুত্র মেঘনাদকে বধ করেন।
লক্ষ্মণ সীতার কনিষ্ঠা ভগিনী ঊর্মিলাকে বিবাহ করেন। তার দুই পুত্রের নাম ছিল অঙ্গদ ও ধর্মকেতু। কথিত আছে, লখনউ শহরটি (বর্তমানে উত্তরপ্রদেশ রাজ্যের রাজধানী) লক্ষ্মণ প্রতিষ্ঠা করেন।
শিধলকুড়া উচ্চ বিদ্যালয়
প্রতিষ্ঠার পটভূমি
এই স্কুলের প্রতিষ্ঠাতা আবুল কালাম শামসুদ্দীন; তিনি ডামুড্যা মুসলিম উচ্চ বিদ্যালয়ের একজন শিক্ষক ছিলেন। তখন ১৯৬৮ সাল, একদিন ওই স্কুলের এক মিটিং এ শিধলকুড়াতে স্কুল না থাকাতে কথা উঠে এবং সেদিন আবুল কালাম শামসুদ্দীন স্যার ওই স্কুল থেকে রিজাইন করে। তারপর শিধলকুড়ায় একটি উচ্চ বিদ্যালয় নির্মানের জন্য এলাকাবাসীর সাহায্য এবং নিজ চেষ্টায় ফান্ড তৈরি করে ১৯৬৯ সালে ছোট পরিসরে "শিধলকুড়া উচ্চ বিদ্যালয়" গড়ে তুলে।
স্কুল ক্যাম্পাস
শিধলকুড়া উচ্চ বিদ্যালয়ের পুর্ব পাশে শরীয়তপুর-গোসাইরহাট হাইওয়ে রোড, দক্ষিণ পাশে শিধলকুড়া বাজার রোড ও শিধলকুড়া ইউনিয়ন পরিষদ, উত্তর পাশে শিধলকুড়া প্রাথমিক বিদ্যালয় এবং পশ্চিম পাশে শিধলকুড়া নদী অবস্থিত। বর্তমানে এই বিদ্যালয়টি ৪ একর জায়গার উপর অবস্থিত।
অবকাঠামো
শিক্ষকদের আবসনের জন্য রয়েছে ওয়েজ অনার্স বিল্ডিং। thumb|মুল ভবন
লাইব্রেরী
স্কুলের ওয়েজ অনার্স ভবনের প্রথম রুমে একটি লাইব্রেরী রয়েছে। বর্তমানে এই লাইব্রেরীতে একজন লাইব্রেরিয়ান সহ ৫,০০০-এর বেশি বই রয়েছে। লাইব্রেরী থেকে শিক্ষার্থীরা নিয়মিত বই সংগ্রহের পাশাপাশি দৈনিক পত্রিকাও পড়তে পারে।
হোস্টেল
স্কুলের পূর্ব পাশে একটি টিনসেট বিল্ডিংয়ে "শিধলকুড়া উচ্চ বিদ্যালয় ছাত্রাবাস" অবস্থিত। এখানে মোট ৫ টি রুমে ২০ জন ছাত্রের থাকার ব্যবস্থা আছে। এখানে নিয়মিত শিক্ষকগন ছাত্রদের পড়াশোনার ব্যাপারে তদারকি করে থাকেন।
খেলার মাঠ
মূল একাডেমী ভবনের সামনেই সুপ্রস্থ খেলার মাঠ। যেখানে শিক্ষার্থীরা টিফিন পিরিয়ডে বা অবসর সময়ে ফুটবল, ভলিবল, ক্রিকেট, ব্যাটমিন্টন ইত্যাদি খেলে থাকে।
পুকুর
ছাত্রাবাসের পিছনের দিকে দীর্ঘ একটি পুকুর আছে। এখানে আবাসিক ছাত্রসহ বাজারের ব্যবসায়ীগন গোসল করে থাকে।
এই পুকুরটি লিজ প্রধানের মাধ্যমে স্কুল কর্তৃপক্ষ ভালো একটি ফান্ড গঠন করে যা দিয়ে বিদ্যালয়ের উন্নয়ন মুলক কাজ করা হয়।
সহশিক্ষা কার্যক্রম
শিধলকুড়া উচ্চ বিদ্যালয়ে বর্তমানে বিভিন্ন ধরনের সহশিক্ষা কার্যক্রম চালু রয়েছে:
প্রতি বছর এই স্কুলে বার্ষিক ক্রীড়া প্রতিযোগিতা ও বাংলা নববর্ষের অনুষ্ঠান উদযাপিত হয়। এছাড়াও বিভিন্ন সাংস্কৃতিক কর্মকান্ডও এখানে দেখা যায়। ২১শে ফেব্রুয়ারি, ৭ই মার্চ, ২৫মার্চ,১৬ ডিসেম্বরের প্রোগ্রাম করা হয় প্রতি বছর।
দীপা কৌল
দীপা কৌল (জন্ম ১২ এপ্রিল ১৯৪৪, লন্ডন ) একজন ভারতীয় রাজনীতিবিদ এবং সমাজকর্মী যিনি উত্তর প্রদেশ সরকারের একজন বিধায়ক এবং মন্ত্রিপরিষদের মন্ত্রী হিসাবে কাজ করেছেন। তিনি রাজনীতিবিদ শীলা কৌল এবং বিজ্ঞানী কৈলাস নাথ কৌলের কন্যা এবং জওহরলাল নেহরুর ভাইঝি।
সি. এস. লক্ষ্মী
'''সি. এস. লক্ষ্মী''' (জন্ম ১৯৪৪) একজন ভারতীয় নারীবাদী লেখক এবং ভারতের একজন নারী গবেষণায় স্বাধীন গবেষক। তিনি ছদ্মনাম আম্বাই হিসাবে লিখেন।
ব্যক্তিগত জীবন
লক্ষ্মী ১৯৪৪ সালে তামিলনাড়ুর কয়ম্বাতরে জন্মগ্রহণ করেছিলেন। তিনি মুম্বই এবং বেঙ্গালুরুতে বড় হয়েছেন। তিনি মাদ্রাজ ক্রিশ্চিয়ান কলেজ থেকে স্নাতক এবং বেঙ্গালুরুতে এমএ এবং নয়া দিল্লীর জওহরলাল নেহেরু বিশ্ববিদ্যালয় থেকে পিএইচডি অর্জন করেছেন। ১৯৫৬ সালের ব্যর্থ বিপ্লবের কারণে হাঙ্গেরি থেকে পালিয়ে আসা শরণার্থীদের প্রতি আমেরিকার নীতি নিয়ে তাঁর গবেষণামূলক বক্তব্য দিয়েছিলেন। পড়াশোনা শেষ করে তিনি তামিলনাড়ুতে স্কুল শিক্ষক এবং কলেজের প্রভাষক হিসাবে কাজ করেছিলেন। তিনি চলচ্চিত্র নির্মাতা বিষ্ণু মাথুরের সাথে বিবাহবন্ধনে আবদ্ধ হয়ে মুম্বাইয়ে থাকেন।
শিক্ষা জীবন
লক্ষ্মী তিরিশ বছরেরও বেশি সময় ধরে মহিলাদের পড়াশোনার ক্ষেত্রে স্বাধীন গবেষক। পছন্দের সংবাদপত্রে তার গবেষণা কাজ এবং অন্যান্য প্রবন্ধ প্রকাশ করার জন্য তামিল কথাসাহিত্য এবং (ড সি এস লক্ষ্মী হিসেবে) তার আসল নাম প্রকাশের জন্য কলম নাম আম্বি, ব্যবহার দ্য হিন্দু এবং টাইমস অফ ইন্ডিয়া মত পত্রিকাতে অর্থনৈতিক ও রাজনৈতিক সাপ্তাহিক প্রকাশ করেন। ১৯৯২ সালে, তিনি শিকাগো বিশ্ববিদ্যালয়ের সংস্কৃতি ও চেতনা ইনস্টিটিউটে একজন দর্শনার্থী ছিলেন। রোজা মুথাইয়া চেতিয়ারের বই ও অন্যান্য প্রকাশিত সামগ্রী সংগ্রহের জন্য বিশ্ববিদ্যালয়কে প্ররোচিত করে তিনি রোজা মুথাইয়া গবেষণা গ্রন্থাগার (আরএমআরএল) প্রতিষ্ঠায় সহায়ক ভূমিকা পালন করেছিলেন।   তিনি ভারতীয় ঐতিহাসিক গবেষণা কাউন্সিলের গবেষণা কর্মকর্তা এবং নয়াদিল্লির একটি কলেজ প্রভাষক হিসাবে কাজ করেছেন। ১৯৯০-এর দশকে, তিনি ফোর্ড ফাউন্ডেশন এবং সান্নিফিকেশন আইডিয়াম অফ সাইলেন্স: অন ওরাল হিস্ট্রি এবং পিক্টোরিয়াল স্টাডি দ্বারা স্পনসর করা দুটি হোমি জেভাভা ফেলোশিপ দ্বারা স্পনসরিত - তামিলনাড়ুতে ইলাস্ট্রেটেড সোশ্যাল হিস্ট্রি অফ উইমেন দুটি গবেষণা প্রকল্পে কাজ করেছেন। ফলস্বরূপ গবেষণাটি সাত সমুদ্র এবং সাত পর্বত সিরিজের দুটি খণ্ড হিসাবে প্রকাশিত হয়েছে। প্রথম খন্ড, দ্য সিঙ্গার অ্যান্ড দ্য গান (২০০০), মহিলা সংগীতজ্ঞদের সাথে সাক্ষাত্কারের একটি সংগ্রহ এবং দ্বিতীয় খণ্ড, মিররস এবং অঙ্গভঙ্গি (২০০৩), মহিলা নর্তকীদের সাথে সাক্ষাত্কারের সংগ্রহ।  ১৯৮৮ সালে লক্ষ্মী মহিলা লেখক এবং শিল্পীদের কাজের দলিল ও সংরক্ষণাগার জন্য স্প্যারো (সাউন্ড এবং পিকচার আর্কাইভ ফর রিসার্চ অন উইমেন) একটি বেসরকারী সংস্থা (এনজিও) প্রতিষ্ঠা করেছিলেন। স্পারো মহিলা শিল্পী ও লেখকদের নিয়ে প্রচুর বই প্রকাশ করেছে। ২০০৯ সাল পর্যন্ত তিনি সংগঠনের পরিচালক এবং এর ট্রাস্টি বোর্ডের সদস্য হিসাবে অবিরত রয়েছেন। তিনি মিশিগান বিশ্ববিদ্যালয়ের গ্লোবাল ফেমিনিজম প্রকল্পের বর্তমান সদস্য ) তিনি নিজেকে একজন "নারীবাদী যারা সমঝোতা ছাড়াই বেঁচে আছেন" হিসাবে বিবেচনা করে।
এসপ
এসপ (Αἴσωπος; জীবনকাল: খ্রিস্টপূর্ব ৬২০ - খ্রিস্টপূর্ব ৫৬৪), সংস্কৃত নাম ঈশপ, ছিলেন একজন বিখ্যাত ও প্রাচীন গ্রীক গদ্যকার। খ্রিস্টপূর্ব ষষ্ঠ শতকে তিনি পশু-প্রাণীদের ঘিরে অনেকগুলো উপকথা বা কল্পকাহিনী মুখে বলার মাধ্যমে অনেকগুলো নীতি-কথা ব্যক্ত করে আধুনিক বিশ্বে অমর হয়ে রয়েছেন। একসময় তিনি থ্রাসে দাসত্ব থেকে মুক্তি লাভ করেছিলেন। প্রাণীসম্পর্কীয় চরিত্র, স্থির বিষয়াবলীকে ঘিরে রচিত উপ-কথা ব্যক্ত করে মানবচরিত্রের সমস্যার সমাধান করতে পারঙ্গমতা প্রদর্শন করেছেন। এ উপ-কথাগুলোর সাথে তার নামও যুক্ত হয়ে আছে এবং মৌখিকভাবে দীর্ঘ সময় ধরে প্রবাহিত হচ্ছে। ইন্দো-ইউরোপীয় জনগোষ্ঠীর সাধারণ জীবনধারায় এ উপ-কথাগুলোর ভূমিকা অপরিসীম। এছাড়াও বিশ্বসাহিত্য অঙ্গনেও এর জনপ্রিয়তা অসম্ভব আকারে রয়েছে। রহস্যাবৃত চরিত্রের অধিকারী এসপকে সর্বকালের সর্বশ্রেষ্ঠ উপ-কথাসাহিত্যিক হিসেবে আখ্যায়িত করা হয়।
গ্রীক ও রোমান লেখকেরা এসপের উপ-কথাগুলোকে গদ্য কিংবা পদ্যে ধারাবাহিকভাবে লিখে গেছেন। তন্মধ্যে, এসপের উপ-কথাগুলো কবি বাব্রিয়াস কর্তৃক হেলেনীয় রোমান সময়কালে ১ম অথবা ২য় শতকে গ্রীক শ্লোকে পুণঃলিখিত হয়। রোমান কবি ফায়েদ্রাস ল্যাটিন ভাষার শ্লোকে ১ম শতকে রচনা করেছেন। বাব্রিয়াসের উপকথাগুলোও এসপের নামধারণ করেছে।
আধুনিক ইউরোপে প্রচলিত উপ-কথাগুলো বাইজেন্টাইন সন্ন্যাসী ম্যাক্সিমাস প্ল্যানুডেসের ল্যাটিন সংস্করণ থেকে আহুত। সংস্কৃত ভাষায় পঞ্চতন্ত্র শিরোনামে খ্রীস্ট-পূর্ব ৩য় শতক থেকে খ্রীষ্ট পরবর্তী ৪র্থ শতকের মধ্যে ভারতীয় লেখক বিষ্ণুশর্মা লিখেছেন। পঞ্চতন্ত্র কমপক্ষে ৫০টি ভাষায় দুই শতাধিক সংস্করণে লিখিত হয়েছে।
জীবনী
বাস্তবিক অর্থে জনপ্রিয় গ্রীক উপ-কথা লেখক এসপের জীবন সমন্ধে কোনকিছুই জানা যায়নি বা খুব কমই জানা গেছে। তাকে উপ-কথার জনক হিসেবে বিবেচনা করা হয়। যে-কোন ধরনের তথ্য বিভিন্ন পৌরাণিক উপাখ্যান ও লোকমুখে তার সম্বন্ধে তুলে ধরা হয়েছে। তিনি খুব সহজেই সাধারণ জনগণের কাছাকাছি চলে এসেছেন এবং নিজস্ব প্রজ্ঞা ও বুদ্ধিমত্তা তুলে ধরেছেন বিভিন্ন হাস্য উদ্দীপক ও মজাদার গল্প বলার মাধ্যমে। ইউরোপের উপ-কথাগুলোয় এসপের সৃষ্ট উপ-কথাগুলোকে ঘিরে রচিত হয়েছে। তবে, তার জীবনভিত্তিক তথ্যগুলোর তেমন কোন ভিত্তি নেই।
খুব সম্ভবতঃ খ্রিস্ট-পূর্ব ৬০০ সালে তিনি জীবিত ছিলেন। এসপের জন্মস্থান নিয়ে বেশ বিতর্ক রয়েছে। থ্রেস, ফ্রিজিয়া, এথিওপিয়া, সামোস, এথেন্স এবং সার্দিস - শহরগুলোর প্রত্যেকেই তার জন্মস্থানের সম্মাননার দাবীদার। মনে করা হয় যে, তিনি দক্ষিণ-পূর্ব ইউরোপের থ্রেস অঞ্চলে জন্মগ্রহণ করেছেন যা বর্তমান গ্রিস ও তুরস্কের মধ্যবর্তী অংশে অবস্থিত। তিনি জীবনের অধিকাংশ সময়ই এশিয়া মাইনর উপকূলের নিকটবর্তী সামোস দ্বীপে দাসত্বজীবনে আবদ্ধ ছিলেন। সচরাচর জান্থাস নামীয় এক ব্যক্তিকে তার প্রভু হিসেবে মনে করা হয়। দাসজীবন স্বত্ত্বেও তিনি তার প্রভুর ব্যক্তিগত সহকারী হিসেবে আবির্ভূত হতেন ও স্বাধীনতা বিষয়ে ব্যাপক আলোচনায় লিপ্ত হতেন। আদালতে তিনি তার সহজাত উপ-কথা বলার দক্ষতা ও বিভিন্ন বিষয়ের যুক্তিসঙ্গতা নিরূপণ করতে পারঙ্গমতা প্রদর্শন করেছেন।
বলা হয়ে থাকে যে, তিনি ফ্রিজিয়া থেকে এসেছেন। এসপ গ্রিক দাস ছিলেন। বিভিন্ন ব্যক্তিকে প্রভু মেনে তাদের সেবা করেছেন। তিনি সামোসের সামিয়ান ইয়াদমন নামীয় এক প্রভুর ক্রীতদাস ছিলেন ও তার কাছ থেকে অবশেষে মুক্তি লাভ করেন। পরবর্তীতে তিনি রাজা ক্রোইসাসের দরবার আনীত হন। রাজা ক্রোইসাস এসপের ব্যক্তিত্বের প্রখরতা ও বুদ্ধিমত্তা যাঁচাই করে আশ্চর্যান্বিত হন এবং তাকে বিভিন্ন জায়গায় প্রেরণ করেন। ডেলফি গমনের একপর্যায়ে স্থানীয় পুরোহিতদের নিজস্ব মনগড়া আইনের মাধ্যমে তাকে নির্মমভাবে হত্যা করা হয়।
বিখ্যাত ইতিহাসবেত্তা হিরোডোটাসও তার হত্যার বিষয়ে কোন কারণ উল্লেখ করেননি। পরবর্তীকালে অনেক লেখকই তার অবজ্ঞাসূচক দৃষ্টিভঙ্গী, ডেলফিতে টাকা ছড়ানো, রৌপ্যনির্মিত পেয়ালা চুরি ইত্যাদি বিষয়াবলী এ হত্যাকাণ্ডে ইন্ধন জুগিয়েছে বলে ধারণা করেছেন।
এসপের উপকথা
এসপের উপ-কথা বা এসপিকায় এসপের উপ-কথাগুলোকে সংরক্ষিত রাখা হয়েছে। এ উপ-কথাগুলো অদ্যাবধি জনপ্রিয় হয়ে আছে ও শিশুদেরকে নৈতিক শিক্ষা দিয়ে থাকে। অনেক গল্প এসপের উপ-কথায় স্থান পেয়েছে। এসপের বিখ্যাত অনেকগুলো উপ-কথার একটি উপ-কথা হচ্ছে খেঁকশিয়াল ও আঙ্গুর। এতে একটি ক্ষুধার্ত খেঁকশিয়াল কিছু পাকা আঙ্গুরের সন্ধান পায়। কিন্তু নাগালের বাইরে থাকায় টক ঘোষণা করে খেঁকশিয়ালটি চলে যেতে বাধ্য হয়। ১৮৭৯ সালে এ উপ-কথার স্থিরচিত্র অঙ্কন করা হয়েছিল। এ নীতি-কথার মাধ্যমে তিনি বোঝাতে চেয়েছেন যে, কোন কিছু আমাদের আয়ত্তের বাইরে থাকলে প্রায়শই তা ঘৃণা বা অবজ্ঞা প্রদর্শন করে চলে যেতে বাধ্য হই। এছাড়াও, এ উপ-কথা থেকেই আঙ্গুর ফল টক প্রবাদ-প্রবচনটি উদ্ভূত হয়েছে।
রাজহাঁস ও সোনার ডিম উপ-কথায় ব্যক্তি কর্তৃক রাজহাঁস হত্যার বিষয়ে বর্ণিত হয়েছে। প্রতিদিন সকালে এক ব্যক্তির রাজহাঁস একটি করে সোনার ডিম পাড়ে। গৃহকর্তা ডিমগুলো বিক্রয় করে ধনী হতে থাকে। যতই সে ধনী হয়, ততোই সে লোভী হতে থাকে। একবারে সকল ডিম সংগ্রহের লোভে রাজহাঁসটিকে হত্যা করে। কিন্তু সে রাজহাঁসের মধ্যে কোন ডিমই খুঁজে পায়নি।
এছাড়া, কচ্ছপ ও খরগোশের উপ-কথাটি বিশ্বে অন্যতম উপ-কথা হিসেবে পরিচিত।
প্রভাব
এসপের উপ-কথাগুলো আজো নৈতিক শিক্ষা প্রদান করে থাকে। বিভিন্ন বিনোদনধর্মী ব্যবস্থা বিশেষতঃ শিশুদের খেলাধূলায় ও কার্টুনের বিষয়বস্তু হিসেবে এ উপ-কথাগুলো প্রয়োগ করা হয়। এসপ অত্যন্ত প্রতিভাবাপন্ন ব্যক্তি হিসেবে তার এ সকল উপকথাগুলোকে উপস্থাপন করেছেন। এগুলোর মাধ্যমে তিনি অনেকগুলো স্মরণীয় উদাহরণের স্বাক্ষর রেখেছেন যাতে তার নাম স্থান, কাল, পাত্রভেদে স্বর্ণালী অক্ষরে লিপিবদ্ধ হয়ে রয়েছে। পরবর্তীকালের লেখকগণ তার এ সকল উপ-কথাগুলো সংগ্রহ করে বিশ্বসাহিত্যকে সমৃদ্ধ করে রেখে গেছেন যা নিঃসন্দেহে প্রশংসার দাবীদার। এ সকল উপকথাগুলোই পাশ্চাত্য সাহিত্য ও পল্লীসাহিত্যের অবিচ্ছেদ্য অঙ্গ হিসেবে বিবেচিত হয়ে আসছে যুগ যুগ ধরে।
অঙ্কিত রাজ
অঙ্কিত রাজ ভারতের একজন অভিনেতা। তিনি জি টিভির কবুল হ্যায় ধারাবাহিকে অভিনয় করেছেন।
অলিম্পিক সনদ
thumb|অলিম্পিক মশাল অলিম্পিক সনদ হল অলিম্পিক গেমস পরিচালনা করার জন্য সাধারণ নিয়ন কানুন, দিকনির্দেশনা ও আইনের সমষ্টি। এই সনদ সর্বশেষ ২০১১ সালের ৮ জুলাই হালনাগাদ করা হয়েছে। আন্তর্জাতিক অলিম্পিক কমিটি এই সনদ অনুসারে অলিম্পিক গেমসের সমস্ত বিষয়বস্তু নিয়ন্ত্রণ করে থাকে। অলিম্পিক সনদ ফরাসি ও ইংরেজি এই দুটি ভাষায় লিখা রয়েছে। যদি কখনও দুটি ভাষায় মধ্যে আর্থগত দ্বন্দ্ব্বের সৃষ্টি হয় তাহলে ফরাসি ভাষার অর্থকেই চূড়ান্ত বলে ধরা হবে।
মূল উপাদান
অলিম্পিক সনদ পাঁচটি চ্যাপ্টার ও ৬১ টি আর্টিকেলের নিয়ে গঠিত। এই চ্যাপ্টার ও আর্টিকেলগুলি অলিম্পিক গেমস সংক্রান্ত সকল নিয়ম কানুন ও বিভিন্ন আইনের সমন্বয়ে গঠিত হয়েছে। অলিম্পিক সংশ্লিষ্ট সকলেই এই সনদ মেনে চলতে বাধ্য থাকে এবং অলিম্পিক কংগ্রেসেরর মাধ্যমেই কেবল সনদে পরিবর্তন আনা যায়। এই সনদ অলিম্পিক আন্দোলন এবং অলিম্পিক গেমসের পরিচালনা, নিয়ন্ত্রণ ও উৎসাহ প্রদানের মাধ্যমে অলিম্পিক গেমস রক্ষায় সাহায্য করে থাকে। অলিম্পিক সনদের অন্যতম মূল উপাদানগুলো হলঃ
আন্তর্জাতিক সমবায় দিবস
আন্তর্জাতিক সমবায় দিবস হল সমবায় আন্দোলনের একটি বার্ষিক উদযাপন, যা ১৯২৩ সাল থেকে আন্তর্জাতিক সমবায় জোট দ্বারা জুলাই মাসের প্রথম শনিবার পালন করা হয়।
১৬ ডিসেম্বর, ১৯৯২ তারিখে, জাতিসংঘের সাধারণ পরিষদ ৪৭/৯০ রেজোলিউশনে ঘোষণা করে "আন্তর্জাতিক সমবায় জোট প্রতিষ্ঠার শতবর্ষ পূর্তি উপলক্ষে ১৯৯৫ সালের জুলাই মাসের প্রথম শনিবার আন্তর্জাতিক সমবায় দিবস।" ১৯৯৫ সাল থেকে জাতিসংঘের আন্তর্জাতিক সমবায় দিবসটি আন্তর্জাতিক সমবায় দিবসের পাশাপাশি যৌথভাবে পালিত হচ্ছে।
বান্ডিল দিবস
বান্ডিল দিবস (সুইস জার্মান ভাষায় Bündelitag) হল সুইজারল্যান্ডের একটি অনানুষ্ঠানিক ছুটির দিন যা গ্রীষ্মের ছুটির আগে বিদ্যালয় ছুটির শেষ শনিবারকে নির্দেশ করে, যখন বান্ডিল এবং স্যুটকেস প্যাক করা হয় এবং ছুটির জন্য তৈরি করা হয়।
গালফপোর্ট, মিসিসিপি
গালফপোর্ট রাজ্যের রাজধানী জ্যাকসনের পরে মিসিসিপির দ্বিতীয় বৃহত্তম শহর। বিলোক্সির পাশাপাশি, গালফপোর্ট হল হ্যারিসন কাউন্টির অন্য একটি কাউন্টি আসন ও মিসিসিপি রাজ্যের গালফপোর্ট-বিলোক্সি মহানগর পরিসংখ্যান অঞ্চলের দুটি প্রধান শহরের মধ্যে বৃহত্তম, যা মিসিসিপি রাজ্যের গালফপোর্ট–বিলোক্সি–পাসকাগুলা সম্মিলিত পরিসংখ্যান অঞ্চলের অন্তর্ভুক্ত। ২০১০ সালের আদমশুমারি অনুসারে, গালফপোর্ট শহরের মোট জনসংখ্যা ৬৭,৭৯৩ জন ছিল, ২০১৮ সালের হিসাবে মেট্রো অঞ্চলের জনসংখ্যা প্রায় ৪,০০,০০০ জন। এছাড়াও এটি মার্কিন নৌবাহিনীর আটলান্টিক ফ্লিট সিবি'র আবাসস্থল।
ইতিহাস
thumb|left|গাল্ফপোর্টে স্টিমার লোডিং রজন, ১৯০৬ thumb|left|মার্কিন প্রেসিডেন্ট [[জেরাল্ড ফোর্ড তার ১৯৭৬ সালের পুনর্নির্বাচন প্রচারের সময় গালফপোর্ট পরিদর্শন করেছিলেন]]
এই অঞ্চলটি হাজার হাজার বছর ধরে আদিবাসী সংস্কৃতির অন্তর্গত ছিল, যা চোক্টো ও এই এলাকার প্রথম ইউরোপীয় অভিযাত্রীদের মধ্যে ঐতিহাসিক সংঘর্ষের মধ্যে দিয়ে সমাপ্ত হয়েছিল। মার্কিন যুক্তরাষ্ট্র ১৮০৩ সালে লুইসিয়ানা ক্রয়ের সময় ফ্রান্সের কাছ থেকে অঞ্চলটি অধিগ্রহণ করার আগে, উপসাগরীয় উপকূল বরাবর ফরাসি উপনিবেশবাদীরা ১৮ শতকে বিলোক্সি ও মোবাইলের কাছাকাছি প্রতিষ্ঠা করেছিল। মার্কিন যুক্তরাষ্ট্র ১৮৩০ সালের ইন্ডিয়ান রিমুভাল অ্যাক্টের মাধ্যমে চোক্টো ও অন্যান্য উপজাতীয় ভূমির দাবিসমূহ নির্বাপিত করার জন্য চুক্তিসমূহ সম্পন্ন করে এবং সেগুলিকে ইন্ডিয়ান অঞ্চল তথা বর্তমান সময়ের ওকলাহোমাতে সরিয়ে দেয়। সেই সময়কালে, দক্ষিণ-পূর্বের পাঁচটি সভ্য উপজাতির মধ্যে অন্য চারটিকেও সরিয়ে দেওয়া হয়েছিল, যাতে শ্বেতাঙ্গ বসতি স্থাপনকারীরা জমিসমূহর অধিকার লাভ করতে সক্ষম হয় এবং সেগুলিকে কৃষি, বিশেষ করে তুলা চাষের জন্য বিকশিত করা যায়।
এই অবস্থানের নিকটবর্তী মিসিসিপি সিটি নামে পরিচিত একটি প্রাথমিক বসতি ১৮৫৮ সাল থেকে মিসিসিপির মানচিত্রে আবির্ভূত হয়। মিসিসিপি সিটি ১৮৪১ সাল থেকে ১৯০২ সাল পর্যন্ত হ্যারিসন কাউন্টির কাউন্টি আসন ছিল, কিন্তু এখন এটি পূর্ব গালফপোর্টের একটি শহরতলি।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৬৪.২ বর্গ মাইল (১৬৬.৪ বর্গ কিমি), যার মধ্যে ৫৬.৯ বর্গ মাইল (১৪৭.৪ বর্গ কিলোমিটার) ভূমি ও ৭.৩ বর্গ মাইল (১৯.০ বর্গ কিলোমিটার) (১১.৪০%) জলভাগ রয়েছে।
২০২০ সালের আদমশুমারি
২০২০-এর মার্কিন যুক্তরাষ্ট্রের আদমশুমারি অনুসারে, শহরে ৭২,৯২৬ জন বাসিন্দার, ২৫,৫৫৯ জন বাড়ির মালিক ও ১৫,৫৮৪ টি পরিবার ছিল।
শীর্ষ নিয়োগকর্তারা
গাল্ফপোর্টের ২০১৪ ব্যাপক বার্ষিক আর্থিক প্রতিবেদন অনুসারে, শহরের শীর্ষ নিয়োগকর্তারা ছিলেন:
শিক্ষা
গালফপোর্ট শহরটির বিদ্যালয় শিক্ষা গালফপোর্ট বিদ্যালয় জেলা ও হ্যারিসন কাউন্টি বিদ্যালয় জেলা দ্বারা পরিবেশিত হয়। মিসিসিপি গাল্ফ কোস্ট কমিউনিটি কলেজের হ্যারিসন কাউন্টি ক্যাম্পাসটি গাল্ফপোর্টেও অবস্থিত।
হারিকেন ক্যাটরিনার আগে, গালফপোর্টে উইলিয়াম কেরি বিশ্ববিদ্যালয়ের একটি উপগ্রহ বিদ্যায়তন ছিল। বিশ্ববিদ্যালয়টি ২০০৯ সালে উত্তর হ্যারিসন কাউন্টিতে মিসিসিপি হাইওয়ে ৬৭-এর নিকট নির্মিত তার নতুন ঐতিহ্যগত বিদ্যায়তনে স্থানান্তরিত হয়।
দক্ষিণী মিসিসিপি বিশ্ববিদ্যালয়ের গালফ পার্ক বিদ্যায়তনটি গাল্ফপোর্টের ঠিক পশ্চিমে লং বিচে অবস্থিত। ক্যাটরিনা হারিকেন দ্বারা ২০০৫ সালে ব্যাপক ক্ষতির পর বিদ্যায়তনের ভবনসমূহের মেরামত ও সংস্কার ২০১২ সালেও চলমান ছিল।
জর্ডানের সাধারণ নির্বাচন, ১৯৫০
১৯৫০ সালের ১১ এপ্রিল জর্ডানে সাধারণ নির্বাচন অনুষ্ঠিত হয়।   প্রথমবারের মতো, পশ্চিম তীরের ফিলিস্তিনিরা ভোট দিতে সক্ষম হয়েছিল। নতুন পার্লামেন্টের ৪০ জন প্রতিনিধিকে সমানভাবে ভাগ করা হয়েছিল, জর্ডান নদীর পূর্ব ও পশ্চিম দিক থেকে ২০ জন করে।
সেই সময়ে রাজনৈতিক দলগুলি নিষিদ্ধ হওয়ায়, সমস্ত প্রার্থীরা স্বতন্ত্র হিসাবে প্রতিদ্বন্দ্বিতা করেছিলেন, যদিও কেউ কেউ লিবারেল পার্টি, জর্ডানিয়ান কমিউনিস্ট পার্টি, বাথ পার্টি আরব সাংবিধানিক পার্টি এবং উমা পার্টির সাথে যুক্ত ছিলেন।
ইন্দ্র বিদ্যাবাচস্পতি
ইন্দ্র বিদ্যাবাচস্পতি (১৮৮৯-১৯৬০) ছিলেন একজন ভারতীয় রাজনীতিবিদ। তিনি একজন সংসদ সদস্য ছিলেন, ভারতীয় জাতীয় কংগ্রেসের সদস্য হিসেবে ভারতীয় সংসদের উচ্চকক্ষ রাজ্যসভায় উত্তর প্রদেশের প্রতিনিধিত্ব করেন।
নেমি শরণ জৈন
নেমি শরণ জৈন (জন্ম ২রা এপ্রিল ১৮৯৯) একজন ভারতীয় জাতীয় কংগ্রেসের রাজনীতিবিদ এবং বিজনোরের প্রতিনিধিত্বকারী ১ম লোকসভার সংসদ সদস্য।
জর্ডানের সাধারণ নির্বাচন, ১৯৫১
১৯৫১ সালের ২৯ আগস্ট জর্ডানে সাধারণ নির্বাচন অনুষ্ঠিত হয়। সেই সময়ে রাজনৈতিক দলগুলি নিষিদ্ধ হওয়ায়, সমস্ত প্রার্থীরা স্বতন্ত্র হিসাবে প্রতিদ্বন্দ্বিতা করেছিলেন, যদিও কিছু জর্ডানের কমিউনিস্ট পার্টি, বাথ পার্টি আরব সাংবিধানিক পার্টি এবং উম্মা পার্টির সাথে যুক্ত ছিল।
অগ্নি উপাসনা
অগ্নি উপাসনা বা দেবীকরণ বা পাইরোডুলিয়া বা পাইরোলাট্রি বা পাইরোলেট্রিয়া বিভিন্ন ধর্ম থেকে পরিচিত।
অবর প্রত্নপ্রস্তরযুগীয় থেকে আগুন মানব সংস্কৃতির গুরুত্বপূর্ণ অংশ। আগুনের সাথে যুক্ত ধর্মীয় বা সর্বপ্রাণবাদী ধারণাগুলি এই ধরনের প্রারম্ভিক প্রাক-মানবীয় সময়ে ফিরে আসে বলে ধরে নেওয়া হয়।
ইন্দো-ইউরোপীয় ধর্মে
প্রত্নতাত্ত্বিকভাবে, ইন্দো-ইরানীয় অগ্নিপূজা এবং শ্মশানের আচারের প্রমাণ পাওয়া যায় ১৫০০ খ্রিস্টপূর্বাব্দের দিকে সিনতাশতা সংস্কৃতি থেকে অ্যান্দ্রোনোভো সংস্কৃতিতে পরিবর্তনের সময়। বৈদিক ও প্রাচীন ইরানী ধর্মে অগ্নি উপাসনা প্রচলিত ছিল। হিন্দুধর্মে শ্মশান সর্বব্যাপী হয়ে উঠেছিল, জরাথুস্ট্রবাদে এটি নিষিদ্ধ ছিল। কালিবঙ্গান ও লোথালের সিন্ধু উপত্যকায় অগ্নিপূজার প্রমাণও পাওয়া গেছে।
জরাথুস্ট্রবাদে, আগুনকে বিশুদ্ধতার প্রতিনিধি এবং ধার্মিকতা ও সত্যের প্রতীক হিসাবে বিবেচনা করা হয়। বর্তমান সময়ে এটি ব্যাখ্যা করা হয়েছে কারণ আগুন সর্বদা ঊর্ধ্বমুখী হয় এবং নিজে দূষিত হতে পারে না। সাদেহ ও চাহারশানবেহ সুরি উভয়টিই অগ্নি-সম্পর্কিত উৎসব যা বৃহত্তর ইরান জুড়ে উদযাপিত হয় এবং সেই সময় থেকে শুরু হয় যখন জরাথুস্ট্রবাদ এখনও এই অঞ্চলের প্রধান ধর্ম ছিল। যদিও জরাথুস্ট্রবাদকে কখনও কখনও অগ্নি উপাসনামূলক ধর্ম হিসাবে বিকৃত করা হয়, যেখানে এটি একেশ্বরবাদী বিশ্বাস যেখানে অহুর মাজদা এর কেন্দ্রীয় ব্যক্তিত্ব এবং ভাল ও মন্দের দ্বৈত বিশ্বতত্ত্ব। আগুন কেবল আধ্যাত্মিক জ্ঞান ও বিশুদ্ধতার জন্য মাধ্যমকে উদাহরণ করে, কিন্তু পূজা করা হয় না।
হিন্দুধর্মের বৈদিক অনুশাসনে, যজ্ঞ অনুষ্ঠানের কেন্দ্রীয় উপাদান হল অগ্নি, উপাসক এবং অন্যান্য দেবতাদের মধ্যে মধ্যস্থতাকারীর ভূমিকা পালন করে। সম্পর্কিত ধারণাগুলি হল অগ্নিহোত্র আচার, আগুনের নিরাময় বৈশিষ্ট্যের আহ্বান; অগ্নিচয়ন আচার, যা অগ্নিকে অগ্নি বেদীর নির্মাণ; এবং অগ্নিস্তোম, যা সাতটি সোমযজ্ঞের মধ্যে একটি। হিন্দুধর্মের বৈষ্ণব শাখায়, অগ্নিকে পরম ভগবান নারায়ণের জিহ্বা হিসাবে বিবেচনা করা হয়, তাই যেকোন দেবতার কাছেও করা সমস্ত বলি শেষ পর্যন্ত পরমেশ্বর ভগবান নারায়ণের উদ্দেশ্যেই করা হয়।
আলবেনীয় পৌরাণিক কাহিনীতে আগুনের দেবতা এন বা এনজির সাথে যুক্ত, অগ্নি দেবতা যা প্রথমে ইলিরিয়ানদের দ্বারা উপাসনা করা হয়, যার নাম বৃহস্পতিবার (নেজত) এবং বৃহস্পতি (নেজতী) উল্লেখ করার জন্য আলবেনীয় ভাষায় ব্যবহার করা হয়। খ্রিস্টধর্মের আগমনের সাথে সাথে, এনকে পৈশাচিক মর্যাদায় অবনমিত করা হয়েছিল, যদিও তার নামটি আলবেনীয় ভাষায় সংরক্ষিত হয়েছে বৃহস্পতিবার (নেজ-তে) উল্লেখ করার জন্য। আগুনের দানব সম্পর্কে দৃঢ় বিশ্বাস আজ অবধি আলবেনীয়দের মধ্যে টিকে আছে। অতীন্দ্রিয় অগ্নি ও আগুনের আচার-অনুষ্ঠান প্রাক-শিল্প-পূর্ব আলবেনীয়দের জীবনে গুরুত্বপূর্ণ ভূমিকা পালন করেছিল। চুল্লির ধারণা, আলবেনীয় ভাষায় Vatër এবং প্রোটো-আলবেনীয় ভাষায় *ōtar, শেষ পর্যন্ত আলবেনীয় থেকে, এছাড়াও পারিবারিক বৃত্ত, বৃদ্ধির কেন্দ্রস্থল এবং জীবন ও মৃত্যুর মধ্যে বিদ্যমান রাজ্যের পরিভাষা। আলবেনীয় শব্দটি পরবর্তীতে স্লাভীয়, রোমান্স ও তুর্কি ভাষায় ধার করা হয়েছিল।
কেল্টীয় পৌরাণিক কাহিনীতে বেলেনাস ছিল, যার নাম, "শাইনিং ওয়ান", তাকে আগুনের সাথে যুক্ত করে।
স্লাভীয় পৌত্তলিকতায়, স্বরোগ, যার অর্থ "উজ্জ্বল ও পরিষ্কার", ছিল আগুনের আত্মা। অসংখ্য স্লাভীয় পৌত্তলিক অগ্নিকাণ্ডের মধ্যে সর্বাধিক পরিচিত এবং নাটকীয় হল কুপাল রাতে বনফায়ারের উপর লাফ দেওয়া।
ইহুদি ধর্মে
হিব্রু বাইবেলের বর্ণনায়, ইয়াহওয়েহ্ প্রায়ই আগুনের সাথে যোগাযোগ করেন, যেমন এক্সোডাসের জ্বলন্ত ঝোপের মাধ্যমে এবং আগুনের স্তম্ভের মাধ্যমে যা ইস্রায়েলীয়দের পথ দেখায়।
খ্রিস্টান ধর্মে
আগুন প্রায়ই খ্রিস্টধর্মে ঈশ্বরের উপস্থিতির প্রতীক বা চিহ্ন হিসাবে ব্যবহৃত হয় এবং যেহেতু এটি জল ও অন্যান্য উপাদানের সাথে সৃষ্টি বলে ধরা হয়। নূতন নিয়মে, যীশুকে সেই ব্যক্তি হিসেবে চিত্রিত করা হয়েছে যিনি পৃথিবীতে আগুন নিয়ে আসেন। পবিত্র আত্মাকে কখনো কখনো "শিখার ভাষা" বলা হয়।
খ্রিস্টধর্মে, আগুনের উপাসনা আচার মোমবাতির মাধ্যমে সংরক্ষিত ছিল।
অন্যান্য ধর্মে
আগুন অনেক মানব ধর্ম এবং সংস্কৃতির একটি অংশ হতে চলেছে। উদাহরণস্বরূপ, এটি শ্মশান ও আগুনে ব্যবহৃত হয়; বিভিন্ন ধর্মীয় অনুষ্ঠানে মোমবাতি ব্যবহার করা হয়; চিরন্তন শিখাগুলি উল্লেখযোগ্য অনুষ্ঠানের কথা মনে করিয়ে দিতে ব্যবহৃত হয়; এবং অলিম্পিক শিখা খেলার সময়কালের জন্য জ্বলে।
জাপানি পুরাণে, কাগু-সুচি হল ধ্বংসাত্মক আগুনের দেবতা।
দেবিকা রাণী
দেবিকা রাণী চৌধুরী (৩০ মার্চ ১৯০৮ – ৯ মার্চ ১৯৯৪),, যিনি সচরাচর দেবিকা রাণী নামে পরিচিত, বিংশ শতাব্দীর ত্রিশের দশক হতে চল্লিশের দশক পর্যন্ত ভারতীয় চলচ্চিত্রে অভিনয় করেন। ফার্স্ট লেডি অফ ইন্ডিয়ান স্কিন খ্যাত অভিনেত্রী ছিলেন।
জন্ম ও প্রারম্ভিক জীবন
দেবিকা রাণীর পৈতৃক নিবাস ছিল অধুনা পশ্চিমবঙ্গের নদীয়া জেলার হরিপুরে। পিতা তৎকালীন মাদ্রাজের প্রথম ভারতীয় সার্জেন জেনারেল কর্নেল এম এন চৌধুরী। তার জন্ম পিতার কর্মক্ষেত্র  মাদ্রাজ প্রেসিডেন্সির  বিশাখাপত্তনমে। দেবিকা রাণীর বাল্যকাল কাটে যুক্তরাজ্যে। লন্ডনের সাউথ হ্যামলেট স্কুলের বোর্ডিং-এ থেকে পড়াশোনা করতেন। ১৯২৮ সালে তার সঙ্গে ভারতীয় চলচ্চিত্র প্রযোজক হিমাংশু রায়ের পরিচয় ঘটে, যিনি তাকে তার প্রযোজনা দলে সামিল হতে অনুরোধ করেন। ১৯২৯ খ্রিষ্টাব্দে দেবিকা হিমাংশু রায়ের প্রযোজিত প্রপঞ্চ পাশ চলচ্চিত্রে পোশাক ডিজাইন এবং শিল্প নির্দেশনার কাজ করেন। ১৯২৯ সালে তারা বিবাহ করে জার্মানি যান, সেখানে বার্লিনের ইউএফএ স্টুডিওজে দেবিকা রাণী চলচ্চিত্র নির্মাণের বিভিন্ন বিষয় শেখেন। এরপর হিমাংশু রায় ১৯৩৩ সালে তাকে কর্ম চলচ্চিত্রে অভিনয় করার সুযোগ দেন এবং তার অভিনয় সাফল্য পায়। ১৯৩৪ সালে দেশে ফিরে হিমাংশু রায় বম্বে টকিজ নামে স্টুডিও প্রতিষ্ঠা করেন এবং পরবর্তী ৫-৬ বছর কয়েকটি ব্যবসাসফল চলচ্চিত্র নির্মাণ করেন। দেবিকা রাণী এই ছায়াছবিগুলোতে প্রধান ভূমিকায় অভিনয় করেন।
১৯৪০ খ্রিষ্টাব্দে হিমাংশু রায়ের মৃত্যুর পর দেবিকা রাণী স্টুডিওর কর্তৃত্ব নিজ হাতে নেন এবং অশোক কুমার ও শশধর মুখোপাধ্যায়ের সঙ্গে যৌথ ভাবে বিভিন্ন চলচ্চিত্র প্রযোজনা করেন। এই চলচ্চিত্রগুলি বাণিকজ্যিক সাফল্য লাভ না করায় দেবিকা চলচ্চিত্র শিল্প থেকে সরে আসেন। ১৯৪৫ খ্রিষ্টাব্দে তিনি স্বেতোস্লাভ রোয়েরিখ নামক এক রুশ চিত্রকরকে বিবাহ করেন এবং ব্যাঙ্গালোর শহরে একটি প্রাসাদোপম বাড়িতে শেষ জীবন অতিবাহিত করেন।
পরিবার
দেবিকা রাণী ১৯০৮ খ্রিষ্টাব্দের ৩০শে মার্চ ব্রিটিশ ভারতের মাদ্রাজ প্রেসিডেন্সির ওয়াল্টেয়ার নামক স্থানে এক অত্যন্ত সমৃদ্ধিশালী ও শিক্ষিত বাঙ্গালী পরিবারে জন্মগ্রহণ করেন। তার পিতামহ রাজশাহী জেলার পাবনার জমিদার ছিলেন। দেবিকার পিতা কর্নেল মন্মথ নাথ চৌধুরী ছিলেন মাদ্রাজ প্রেসিডেন্সির প্রথম ভারতীয় সার্জন-জেনারেল। তার তিন পিতৃব্য আশুতোষ চৌধুরী ছিলেন কলকাতা উচ্চ আদালতের প্রধান বিচারপতি, যোগেশ চন্দ্র চৌধুরী ছিলেন কলকাতা শহরের বিশিষ্ট আইনজীবী এবং প্রমথ চৌধুরী ছিলেন একজন বিখ্যাত বাঙালি লেখক।
দেবিকা রাণী নোবেল পুরস্কার বিজয়ী রবীন্দ্রনাথ ঠাকুরের আত্মীয় ছিলেন। দেবিকারানীর মা লীলা চৌধুরীর মাতামহী সৌদামিনী  দেবী (গঙ্গোপাধ্যায়) ছিলেন  রবীন্দ্রনাথ ঠাকুরের  বড়দিদি।
প্রথম জীবন
দেবিকা ১৯২০ দশকের শুরুতে তার স্কুলজীবন শেষ হলে ভারতে তার পিতা-মাতার নিকট ফিরে আসার সময় উপস্থিত হয়। কিন্তু এই প্রত্যাবর্তনকে যতটা সম্ভব বিলম্ব করতে তিনি লন্ডনের রয়্যাল অ্যাকাডেমি অব ড্রামাটিক আর্ট ও রয়্যাল অ্যাকাডেমি অব মিউজিক নামক সুইটি প্রতিষ্ঠানে অভিনয় ও সঙ্গীত শিক্ষার উদ্দেশ্যে ভর্তি হন। তার পরিবাবের জন্য অর্থ কোন সমস্যা ছিল না। তাই এই শিক্ষাক্রম শেষে তিনি বস্ত্র নকশার শিক্ষার জন্য ভর্তি হন এবং এলিজাবেথ আর্ডেনের নিকট শিক্ষানবিশ হিসাবে কাজ করেন। এই পর, তিনি থিয়েটার সেট এবং পোশাক একটি ডিজাইনার হিসেবে কাজ করার পরিকল্পনা করঅলেও তা ফলশ্রুত হয়নি।
হিমাংশু রায়ের সাথে বিবাহ
১৯২৮ খ্রিষ্টাব্দে কুড়ি বছর বয়সী দেবিকার সঙ্গে তার চেয়ে ষোল বছরের বড় হিমাংশু রায়ের সাক্ষাৎ ঘটে। একজন ভারতীয় আইনজীবী হিসেবে জীবন শুরু করলেও হিমাংশু চলচ্চিত্র নির্মাণকে পেশা হিসেবে বেছে নিয়েছিলেন। এই সময় হিমাংশু লন্ডন শহরে তার প্রপঞ্চ পাশ চলচ্চিত্র নির্মাণের কাজে ব্যস্ত ছিলেন দেবিকার দক্ষতায় মুগ্ধ হিমাংশু তাকে এই চলচ্চিত্রের প্রযোজনা দলে আমন্ত্রণ জানান। দেবিকা এই অনুরোধ রাখেন এবং পোশাক ডিজাইন এবং শিল্প নির্দেশনার কাজে সহায়তা করার জন্য হিমাংশুর সাথে ভারতের উদ্দেশ্যে রওনা হন। চলচ্চিত্র নির্মাণের পরে তারা জার্মানি যান, যেখানে দেবিকা ফ্রিৎজ ল্যাং প্রমুখ জার্মান চলচ্চিত্র শিল্পীদের নিকট চলচ্চিত্র নির্মাণ সম্বন্ধে শিক্ষালাভ করেন। তাদের দ্বারা অনুপ্রাণিত হয়ে দেবিকা বার্লিনের ইউএফএ স্টুডিওজে চলচ্চিত্র নির্মাণের শিক্ষাক্রমে ভর্তি হন।, যেখানে তিনি চলচ্চিত্র নির্মাণের সাথে সাথে অভিনয়ের শিক্ষাও লাভ করেন।
১৯২৯ খ্রিষ্টাব্দে প্রপঞ্চ পাশ মুক্তিলাভের পর দেবিকা রাণী ও হিমাংশু রায় বিবাহবন্ধনে আবদ্ধ হন। এই সময় তারা দুইজন একসঙ্গে অভিনয় করতেন, যার জন্য তারা সুইজারল্যান্ড ও স্ক্যান্ডিনেভিয় দেশগুলিতে বহু সম্মান ও পুরস্কার লাভ করেন। এই সময় দেবিকা অস্ট্রিয় নাট্য পরিচালক ম্যাক্স রাইনহার্টের নিকটেও প্রশিক্ষণ লাভ করেন।
চলচ্চিত্রে আত্মপ্রকাশ
দেবিকা এবং হিমাংশু ১৯৩৩ সালে জার্মানি থেকে ভারতে চলে আসেন এবং হিমাংশু কর্ম নামে একটি চলচ্চিত্র নির্মাণ করেন। এটি ছিল তার প্রথম সবাক চলচ্চিত্র এবং তার আগের চলচ্চিত্রগুলির মতো এই চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। এই চলচ্চিত্রে হিমাংশু মুখ্য ভূমিকায় অভিনয় করেন। তিনি দেবিকাকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে মনে করা হয়।
হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ১৯৩৩ সালে বিবিসি ব্রিটেনে তাদের প্রথম টেলিভিশনে সম্প্রচারের অভিনয় করার জন্য দেবিকাকে আমন্ত্রণ জানায়। তিনি ভারতে বিবিসির শর্ট ওয়েভ রেডিও সম্প্রচারও উদ্বোধন করেন ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।
নজম-উল-হাসানের সঙ্গে প্রণয়
১৯৩৪ খ্রিষ্টাব্দে দেবিকা রাণী ও হিমাংশু রায় ভারতে ফিরে আসেন। হিমাংশু পরিচালক ফ্রাঞ্জ ওস্টেন ও বাঙালি নাট্যকার নিরঞ্জন পালের সঙ্গে মিলিত ভাবে বম্বে টকিজ নামক একটি চলচ্চিত্র স্টুডিও নির্মাণ করেন। বম্বে টকিজ যখন শুরু হয়, তখন এটি ভারতের সবচেয়ে উন্নত স্টুডিও হিসেবে পরিগণিত হত। এই স্টুডিও থেকে অশোক কুমার, দিলীপ কুমার, রাজ কাপুর, মধুবালা, লীলা চিটনিস, মুমতাজের মতো বিখ্যাত অভিনেতাদের চলচ্চিত্রে অভিনয়ের সুযোগ করে দেয়। ১৯৩৫ খ্রিষ্টাব্দে এই স্টুডিও থেকে মুক্তিপ্রাপ্ত প্রথম চলচ্চিত্র জওয়ানি কি হাওয়াতে দেবিকা রাণী ও নজম-উল-হাসান অভিনয় করেন।
বম্বে টকিজের পরবর্তী চলচ্চিত্র জীবন নাইয়ার অভিনয়ের সময় দেবিকা রাণীর সঙ্গে সহ-অভিনেতা নজম-উল-হাসানের প্রণয়-ঘটিত সম্পর্ক তৈরী হয় এবং তারা দুইজনে পালিয়ে যান। এই ঘটনায় বিধ্বস্ত হিমাংশু চলচ্চিত্রটির নির্মাণ মাঝপথে বন্ধ করতে বাধ্য হন এবং এতে স্টুডিও ব্যাপক আর্থিক ক্ষয়ক্ষতির সম্মুখীন হয়। স্টুডিওর সহকারী শব্দ-প্রকৌশলী শশধর মুখোপাধ্যায় দেবিকা রাণীর সঙ্গে যোগাযোগ করে তাকে তার স্বামী হিমাংশুর কাছে ফিরিয়ে আনেন। কিন্তু এরপর দেবিকা রাণীর সঙ্গে তার স্বামীর সম্পর্ক আর স্বাভাবিক হয়নি। দেবিকা চলচ্চিত্রে অভিনয়ের সুবাদে পৃথক ভাবে অর্থের দাবী জানান, যা হিমাংশু মেনে নেন। নতুন করে অভিনয় করালে বেশি অর্থ খরচ হবে জেনেও হিমাংশু নায়কের চরিত্রে নজম-উল-হাসানের পরিবর্তে শশধর মুখোপাধ্যায়ের শ্যালক অশোক কুমারকে সুযোগ করে দেন। নজম-উল-হাসানকে স্টুডিও থেকে বরখাস্ত করা হয়। অন্য কোন স্টুডিও তাকে অভিনয়ের সুযোগ না দেওয়ায় নজম-উল-হাসানের কর্মজীবন সম্পূর্ণ শেষ হয়ে যায়।
অশোক কুমারের সঙ্গে জুটি
বম্বে টকিজ স্টুডিওএ পরবর্তী অছুত কন্যা নামক চলচ্চিত্রে দেবিকা রাণী ও অশোক কুমার মুখ্য ভূমিকায় অভিন্য করেন। একজন অচ্ছুত মহিলার ভূমিকায় দেবিকা্র সঙ্গে ব্রাহ্মণের অভিনয়ে অশোকের প্রেমের কাহিনী নিয়ে নির্মিত এই চলচ্চিত্র ভারতের জাতপাতপ্রথাকে সরাসরি বিরুদ্ধতার সম্মুখীন করে। যদিও ধনী পরিবারে বড় হয়ে ওঠা দেবিকা রাণীর পক্ষে একজন অচ্ছুত মহিলার চরিত্রে অভিনয় মানানসই ছিল না, তাহলেও অশোক কুমারের সাথে তার জুটি এত জনপ্রিয় হয়, যে তারা একসঙ্গে দশটি চলচ্চিত্রে মুখ্য ভূমিকায় অভিনয় করেন। ১৯৩৭ খ্রিষ্টাব্দে জীবন প্রভাত নামক চলচ্চিত্রে দেবিকা রাণী একজন ব্রাহ্মণ মহিলার ভূমিকায় অভিনয় করেন, বিপরীতে অশোক কুমার একজন অচ্ছুতের ভূমিকায় অভিনয় করেন। ১৯৩৭ খ্রিষ্টাব্দে মুক্তিপ্রাপ্ত ও রোমিও অ্যান্ড জুলিয়েটের ওপর ভিত্তি করে নির্মিত ইজ্জত নামক চলচ্চিত্রটি মারাঠা দুইটি শত্রু গোষ্ঠীর দুই নারী-পুরুষের প্রেমকাহিনীকে উপজীব্য করে নির্মিত হয়। পরের বছর মুক্তিপ্রাপ্ত নির্মলা নামক চলচ্চিত্রে দেবিকা একজন সন্তানহীনা মহিলার ভূমিকায়  ও বচন নামক চলচ্চিত্রে একজন রাজপুত রাজকন্যার ভূমিকায় অভিনয় করেন। একজন অনাথ মেয়ে ও একজন গ্রামীণ চিকিৎসকের প্রণয়ের কাহিনীর ওপর ভিত্তি করে ১৯৩৯ খ্রিষ্টাব্দে তার একমাত্র চলচ্চিত্র দুর্গা মুক্তিলাভ করে।
বৈধব্য ও অবসর
১৯৪০ খ্রিষ্টাব্দে হিমাংশু রায় মৃত্যুবরণ করলে দেবিকা রাণী ও শশধর মুখোপাধ্যায় স্টুডিওর দায়িত্ব গ্রহণ করেন। ১৯৪১ খ্রিষ্টাব্দে দেবিকা অনজান নামক একটি চলচ্চিত্র প্রযোজনা করেন ও অশোক কুমারের বিপরীতে অভিনয় করেন। পরবর্তী বছরগুলিতে তিনি বসন্ত ও কিসমত নামক দুটি বাণিজ্যিকভাবে সফল চলচ্চিত্র প্রযোজনা করেন। ব্রিটিশ বিরোধী বার্তা থাকায় কিসমত তৎকালীন ব্রিটিশ ভারতে ব্যাপক জনপ্রিয়তা লাভ করে। ১৯৪৩ খ্রিষ্টাব্দে দেবিকা হমারি বাত চলচ্চিত্রে শেষ বারের মত অভিনয় করেন। ১৯৪৪ খ্রিষ্টাব্দে তার প্রযোজিত জোয়ার ভাঁটা নামক চলচ্চিত্রে তিনি নবাগত দিলীপ কুমারকে সুযোগ দেন। এই সময় স্টুডিওর অভ্যন্তরীণ রাজনীতির কারণে অশোক কুমার ও শশধর মুখোপাধ্যায় বম্বে টকিজ স্টুডিও থেকে সরে এসে ফিল্মিস্তান নামক একটি নতুন স্টুডিও তৈরী করেন। এরপর দেবিকা চলচ্চিত্র জগৎ থেকে অবসর নেওয়ার সিদ্ধান্ত নেন।
শেষ জীবন
চলচ্চিত্র জগৎ থেকে অবসর নেওয়ার পর দেবিকা ১৯৪৫ খ্রিষ্টাব্দে রুশ চিত্রশিল্পী স্বেতোস্লাভ রোয়েরিখকে বিবাহ করেন। বিবাহের পর তারা মানালি শহরে বসবাস শুরু করেন। এই সময় দেবিকা বন্যপ্রাণ নিয়ে কয়েকটি তথ্যচিত্র নির্মাণ করেন। মানালি শহরে কয়েক বছর বসবাসের পর তারা ব্যাঙ্গালোর শহরে বসবাস শুরু করেন, যেখানে শহরের প্রান্তে তারা মাপের একটি বাড়ি বানিয়ে বাকি জীবন অতিবাহিত করেন। ১৯৯৪ খ্রিষ্টাব্দের ৯ই মার্চ শ্বাসনালীর সংক্রমণের ফলে এই শহরেই দেবিকার মৃত্যু ঘটে।  রাষ্ট্রীয় মর্যাদায় তার মৃতদেহের সৎকার করা হয়।
পুরস্কার
১৯৫৮ খ্রিষ্টাব্দে ভারত সরকার দেবিকা রাণীকে পদ্মশ্রী উপাধিতে ভূষিত করে। ১৯৬৯ খ্রিষ্টাব্দে তিনি প্রথম দাদাসাহেব ফালকে পুরস্কার লাভ করেন। ১৯৯০ খ্রিষ্টাব্দে সোভিয়েত রাশিয়া তাকে সোভিয়েত ল্যান্ড নেহরু পুরস্কার প্রদান করে। ২০১১ খ্রিষ্টাব্দের ফেব্রুয়ারি মাসে ভারতের যোগাযোগ ও তথ্য প্রযুক্তি মন্ত্রক থেকে তার সম্মানে একটি ডাকটিকিট চালু করে।
পাতি সরালি
পাতি সরালি (বৈজ্ঞানিক নাম: Dendrocygna javanica), ছোট সরালি, সরালি বা গেছো হাঁস Anatidae (অ্যানাটিডি) গোত্র বা পরিবারের অন্তর্গত Dendrocygna গণের অন্তর্ভুক্ত সুলভ এক প্রজাতির হাঁস। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। পাতি সরালির বৈজ্ঞানিক নামের অর্থ জাভার বৃক্ষবাসী হাঁস (গ্রিক: dendron = বৃক্ষ, cygnus = হাঁস;লাতিন: javanica = জাভা দ্বীপের অধিবাসী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫৬ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
স্বভাবে এরা নিশাচর; রাতে খাবারের সন্ধানে চরে বেড়ায়। এছাড়া দিনে জলমগ্ন ধানক্ষেত ও বড় জলাশয়ের আশেপাশে দলবদ্ধভাবে বিচরণ করে। এরা গাছের ডালে চড়ে বসতে পারে এবং কখনো কখনো গাছের গর্তে বাসা করে। এদের দেহ বাদামি ও গলা লম্বা। এদের ডানা যথেষ্ট চওড়া আর ওড়ার সময় শিষের মত শব্দ উৎপন্ন করে। বড় সরালির মত এর লেজের গোড়া হালকা নয়, খয়েরি রঙের।
মুসলিম ধোবি
কাসার হল একটি দক্ষিণ এশীয় মুসলিম জাতি যাদের ঐতিহ্যগত পেশা হল কাপড় ধোয়া। তারা হিন্দু ধর্ম থেকে মুসলিম ধর্মান্তরিত বলে বিবেচিত হয়, যেখানে ধোবি জাত হল ধোপা।
তারা উত্তর ভারত, পূর্ব ভারত পাশাপাশি মধ্য পূর্ব ভারত ও পাকিস্তানে রয়েছে। সম্প্রদায়টি পাকিস্তানে চরহোয়া ও গজার এবং ভারতে কাসার নামেও পরিচিত। তারা একটি উপাধি হিসাবে "হাওয়ারী" ব্যবহার করে।
বর্তমান পরিস্থিতি
কাসার জাত মুসলিম ধোবি নামে পরিচিত। ভারতে, তারা কাপড় ধোয়ার তাদের ঐতিহ্যবাহী পেশার উপর নির্ভর করে চলেছে। গোষ্ঠীর মধ্যে আরও উদ্যোগীরা ড্রাই ক্লিনিং ব্যবসা স্থাপন করেছে। বর্তমানে কাসার জাতি কাপড় ধোয়ার সাথে জড়িত নয়। তারা নিজেদের ব্যবসা শুরু করেছে। গ্রামাঞ্চলে অনেকেই ভাড়াটিয়া কৃষক। দিল্লি, গুজরাট, উত্তর প্রদেশ এবং বিহারে কেন্দ্রীভূত সহ উত্তর ভারত এবং দক্ষিণ ভারত জুড়ে সম্প্রদায়টি বিদ্যমান রয়েছে। এছাড়াও দক্ষিণ কর্ণাটক, মহারাষ্ট্র, অন্ধ্রপ্রদেশে তাদের খুঁজে পেয়েছে। যদিও তারা বহু-বর্ণ এবং বহু-ধর্মীয় গ্রামে বাস করে, তবে তারা শহর ও গ্রামে আলাদা বাসায় বাস করে।
একটি কাসার বসতি প্রায়ই ধোবিঘাট নামে পরিচিত। তাদের প্রতিটি বন্দোবস্তে একটি ঐতিহ্যবাহী বর্ণ পরিষদ রয়েছে, যা সম্প্রদায়ের মধ্যে বিবাদের সমাধান করে এবং লোপ, চুরি ও ব্যভিচারের মতো বিষয়গুলি নিয়ে সালিশি কাজ করে। অন্যান্য মুসলিম কারিগর জাতের মতো তারাও ১৯৮০ সাল থেকে "অল ইন্ডিয়া জামিয়াতুল কাসার" ও অন্যটি "অল ইন্ডিয়া জামিয়াতুল হাওয়ারিন" নামে একটি জাতিগত সংগঠন গড়ে তুলেছে, যা সম্প্রদায়ের জন্য একটি চাপসৃষ্টিকারী গোষ্ঠী হিসাবে কাজ করে। তারা মূলত সুন্নি মুসলিম এবং প্রচলিত ধারা মেনে চলে, যদিও হরিয়ানার একটি ক্ষুদ্র সংখ্যালঘু শিয়া। উত্তর ভারতে, কাসার সম্প্রদায় উর্দুভাষী, পাশাপাশি খারি বোলি ও আওয়াধির মতো বিভিন্ন স্থানীয় উপভাষায় কথা বলে।
লিবেরো (সংবাদপত্র)
লিবেরো (লিবেরো কোটিদিয়ানো নামেও পরিচিত) হ'ল ইতালির মিলানে প্রকাশিত একটি ইতালিয়ান সংবাদপত্র।
ইতিহাস এবং প্রোফাইল
লিবেরোর একটি মধ্য-দক্ষিণপন্থী এবং উদার অবস্থান রয়েছে।
২০০৭ সালের ফেব্রুয়ারিতে রেড ব্রিগেডের কয়েকজন সদস্য মিলানের লিবেরো সম্পাদক কার্যালয়ে অগ্নিসংযোগের ইচ্ছার অভিযোগে গ্রেপ্তার হয়েছিল। ২০০৯ এর আগস্ট থেকে কাগজটি সম্পাদনা করেছেন মউরিজিও বেলপিয়েত্রো।
প্রচলন
লম্বার্ডিতে লিবেরোর প্রচলন বেশি ২০০৮ সালে কাগজের প্রচলন ছিল ১২৫,২১৫ অনুলিপি। ২০০৯ সালে ছিল ১১৩,৬২৮ অনুলিপি এবং ২০১০ সালে ছিল ১০৫,১২৩ অনুলিপি।
দীপ্তি ভটনাগর
দীপ্তি ভটনাগর (জন্ম: ৩০শে সেপ্টেম্বর ১৯৬৭) হলেন একজন ভারতীয় প্রাক্তন চলচ্চিত্র অভিনেত্রী এবং মডেল। ১৯৯৫ সালে সঞ্জয় গুপ্তার রাম শাস্ত্রতে অভিনয়ের মাধ্যমে তিনি অভিনয় জগতে পদার্পণ করেছিলেন; উক্ত চলচ্চিত্রে তিনি জ্যাকি শ্রফ এবং মনীষা কৈরালা র মতো অভিনয়শিল্পীদের সাথে অভিনয় করেছেন। তাঁর বেশ কয়েকটি পরিচিত কাজের মধ্যে রয়েছে পেলে সানাদাদি নামক একটি তেলুগু চলচ্চিত্র, ইনফার্নো নামক মার্কিন চলচ্চিত্র এবং মন নামক বলিউড চলচ্চিত্র।
প্রারম্ভিক জীবন
দীপ্তি ভটনাগর ১৯৬৭ সালের ৩০শে সেপ্টেম্বর তারিখে ভারতের উত্তর প্রদেশের মিরাটে জন্মগ্রহণ করেছিলেন। তিনি দিল্লি থেকে তাঁর প্রাথমিক শিক্ষা সম্পন্ন করেছেন এবং পরবর্তীতে তিনি মিরাট বিশ্ববিদ্যালয়ে পড়াশোনা করেছেন। উত্তর প্রদেশের মিরাট শহরে তাঁর হস্তশিল্প কারখানার প্রচারের জন্য একটি ভাল বিজ্ঞাপন সংস্থা খুঁজতে ১৯৯২ সালে তিনি মুম্বই চলে আসেন।
কর্মজীবন
১৯৯২ সালে, যখন ভটনাগর মুম্বইতে তাঁর হস্তশিল্পের প্রচার করছিলেন, তখন তিনি রূপমিলন'স শাড়িস এর প্রেস বিজ্ঞাপনের জন্য একজন মডেল হিসেবে একটি চুক্তি স্বাক্ষর করার সুযোগ পেয়েছিলেন এবং সেই বিজ্ঞাপনে কাজ করার পর তিনি আরও ১২টি বিজ্ঞাপনে কাজ করার চুক্তি স্বাক্ষর করেন। তিনি হস্তশিল্প কারখানা পরিচালনায় তাঁর আগ্রহ ছেড়ে দিয়ে পেশাদার মডেলিং জগতে প্রবেশ করেন। তিনি ১৯৯০ সালে ইভস সাপ্তাহিক প্রতিযোগিতা জয়লাভ করেছেন। এর পরেই তিনি সিঙ্গাপুরে বিভিন্ন আন্তর্জাতিক ফ্যাশন অনুষ্ঠানের জন্য মডেলিং করার সুযোগ পেয়েছিলেন।
টেলিভিশন
১৯৯৮ সালে, ভটনাগর ইয়ে হ্যায় রাজ নামক একটি টেলিভিশন অনুষ্ঠানে অংশগ্রহণ করেছিলেন; যেখানে তিনি রুবি ভাটিয়ার পরিবর্তে একজন শক্ত ও ঋজু পুলিশের চরিত্রে অভিনয় করেছেন। ২০০১ সালে, তিনি ভ্রমণভিত্তিক টেলিভিশন যাত্রার প্রযোজনা করেছেন। এই অনুষ্ঠানটি একটি ধর্মীয় ভ্রমণ গাইড অনুষ্ঠান ছিল; যেটি স্টার প্লাসে সম্প্রচারিত হতো। অতঃপর তিনি মুসাফির হুঁ ইয়ারোঁ নামে আরেকটি ভ্রমণভিত্তিক অনুষ্ঠানের কাজ করেছেন। তিনি উভয় অনুষ্ঠানেই একজন উপস্থাপক হিসেবে উপস্থিত হয়েছিলেন। মুসাফির হুঁ ইয়ারোঁ অনুষ্ঠানের জন্য ৬ বছরের তিনি প্রায় ৮০-টিরও বেশি দেশে ভ্রমণ করেছিলেন। অতঃপর তিনি তাঁর নিজস্ব প্রযোজনা সংস্থা, দীপ্তি ভটনাগর প্রোডাকশনস শুরু করেছিলেন; যার মধ্যে স্বর প্রক্ষেপন (ডাবিং), সম্পাদনা এবং প্রাক-প্রযোজনার সুবিধা রয়েছে। টেলিভিশন ধারাবাহিকে অভিনয় করার পর তাঁর প্রচুর ভক্ত হয়েছিল।
ব্যক্তিগত জীবন
ভটনাগর রনদীপ আর্যের (মুসাফির হুঁ ইয়ারোঁ অনুষ্ঠানটির পরিচালক ছিলেন) সাথে বিবাহ বন্ধনে আবদ্ধ হয়েছেন। তাঁদের দুটি পুত্র রয়েছে; একজন হচ্ছে শুভ (২০০৩ সালের ২৫শে জুলাই তারিখে জন্মগ্রহণ করেছে), যে উডস্টক স্কুলে পড়াশোনা করে এবং অন্যজন হচ্ছে শিব।
লিবিগ ৩৪
লিবিগ ৩৪ হল বার্লিন জেলার ফ্রিদরিশহাইন-কোয়েৎসবার্গের লিবিগস্ট্রাসে ৩৪এ একটি নৈরাজ্যবাদী দখলীকৃত বাড়ি। ১৯৯০ সালে একে দখল করা হয়েছিল এবং ২০২০ সালে দখলদারদের উচ্ছেদ করা হয়েছিল। দখলীকৃত অঞ্চলে একটি অরাজক-নারীবাদী হাউজিং কো-অপারেটিভ, এল৩৪-বার এবং এর একতলায় ডেনবেন একটি নামে ইনফোশপ (ইনফোশপ হল এমন একটি জায়গা যেখানে লোকেরা নৈরাজ্যবাদী বা স্বায়ত্তশাসিত ধারণাগুলি অধিগত করতে পারে) খোলা হয়েছিল।
ইতিহাস
দখল করা বাড়িটিতে একটি অরাজক-নারীবাদী হাউজিং কো-অপারেটিভ খোলা হয়েছিল, সেখানে এল৩৪-বার নামে একটি অনুষ্ঠান স্থলও ছিল। এই বাড়ির একতলায় ডেনেবেন নামে একটি ইনফোশপ ছিল, যেটি ১৯৯১ সালের মেনজার স্ট্রাসার যুদ্ধের পরে স্থাপন করা হয়েছিল। ২০১৫ সালে, ৩৫ জন বাসিন্দা এই কো-অপারেটিভকে একটি "অদ্ভুত-অরাজক-নারীবাদী সমষ্টি" হিসাবে বর্ণনা করেছেন।
উচ্ছেদ
২০১৮ সালে, ভবনটির ইজারার মেয়াদ শেষ হয়ে গিয়েছিল এবং বাড়ির মালিক এটি পুনর্নবীকরণ করতে অস্বীকার করেছিলেন। দুই বছর আইনি লড়াইয়ের পর, বাড়ির মালিক উচ্ছেদ শুরু করার ক্ষমতা পেয়েছিলেন। উচ্ছেদের দিনটি ছিল ২০২০ সালের ৯ই অক্টোবর। ৯০ মিনিটের মধ্যে, পুলিশ ৫৭ জনকে ভবন থেকে বের করে দেয়। বার্লাইনার মরজেনপোস্ট তাদের প্রতিবেদনে বলেছিল যে, আনুমানিক ১,৫০০ পুলিশ অফিসার এবং প্রায় সম সংখ্যক বিক্ষোভকারী উপস্থিত ছিল। পাল্টা হামলা ঠেকাতে পুলিশ আগে আশপাশের বাড়ির ছাদ দখল করে নিয়েছিল। বাসিন্দারা সক্রিয়ভাবে কোন প্রতিরোধ করেনি এবং তাদের মইয়ের সাহায্যে বার করে আনা হয়েছিল।
জাতীয় ক্যান্সার উত্তরজীবী দিবস
জাতীয় ক্যান্সার উত্তরজীবী দিবস হল একটি ধর্মনিরপেক্ষ ছুটির দিন, যা জুন মাসের প্রথম রবিবারে প্রথম মার্কিন যুক্তরাষ্ট্রে পালিত হয়। দিবসটি "ক্যান্সার নির্ণয়ের পরের জীবনের একটি বাস্তবতা হতে পারে, '' তা প্রদর্শন করে। যদিও এটি প্রধানত মার্কিন যুক্তরাষ্ট্রে পালিত হয়। জাতীয় ক্যান্সার সারভাইভারস ডে ফাউন্ডেশন কিছু সাফল্যের সাথে অন্যান্য দেশে এর জনপ্রিয়তা বাড়ানোর চেষ্টা করছে।
চট্টগ্রাম বন্দর রেলওয়ে স্টেশন
চট্টগ্রাম বন্দর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চট্টগ্রাম সিটি কর্পোরেশনের বন্দর থানায় অবস্থিত একটি রেলওয়ে স্টেশন। চট্টগ্রাম বন্দরের পণ্য আনা নেওয়ার জন্য এই স্টেশন ব্যবহৃত হয়।
ইতিহাস
১৮৯৯-১৯১০ সালের মধ্যে চট্টগ্রাম পোর্ট কমিশনার ও আসাম বেঙ্গল রেলওয়ে যুক্তভাবে চারটি স্থায়ী জেটি নির্মাণ করে । ১৯১০ সালে চট্টগ্রাম বন্দরের সাথে রেলওয়ে সংযোগ সাধিত হয়। এসময় চট্টগ্রাম বন্দর রেলওয়ে স্টেশন তৈরি করা হয়।